text: ghiordestæpper
  
  publiceret: 2016-09-24 06:52:26+02:00
  Ghiordestæpper, håndknyttede tæpper fra byen Gördes (Ghiordes) og dens omegn i det vestlige Tyrkiet.
  
  Bedetæpper med en bedeniche, omgivet af stiliserede blomster og blade og med mange røde og gule farver, er udbredt i dette område, der har tæppeknytningstraditioner fra middelalderen.
  Gamle ghiordestæpper hører til de fineste fra Tyrkiet, men i begyndelsen af 1900-tallet indledtes en storproduktion af ringe kvalitet.
  Læs mere om tyrkiske tæpper.